വി.കെ. മാധവന് നായര്ക്ക് സ്നേഹാദരവ് പേരൂര്ക്കട: മരുതംകുഴി ഉദിയന്നൂര് ദേവീക്ഷേത്ര ട്രസ്റ്റ് പ്രസിഡന്റും മുന് വട്ടിയൂര്ക്കാവ് സര്വീസ് സഹകരണ ബാങ്ക് പ്രസിഡന്റുമായ വട്ടിയൂര്ക്കാവ് അറപ്പുര വൃന്ദാവനത്തില് വി.കെ മാധവന് നായരുടെ ശതാഭിഷേകവുമായി ബന്ധപ്പെട്ട് അദ്ദേഹത്തെ ആദരിച്ചു. വട്ടിയൂര്ക്കാവ് എം. കൃഷ്ണപിള്ള സ്മാരക എന്എസ്എസ് കരയോഗത്തിന്റെയും ഹിന്ദുസ്ഥാന് ലാറ്റക്സ് എക്സ്.എംപ്ലോയീസ് അസോസിയേഷന്റെയും സംയുക്ത ആഭിമുഖ്യത്തിലായിരുന്നു സ്നേഹാദരവ്. എന്എസ്എസ് തിരുവനന്തപുരം താലൂക്ക് യൂണിയന് പ്രസിഡന്റ് എം. സംഗീത് കുമാര് ഉദ്ഘാടനം ചെയ്തു. കെ.മുരളീധരന് എംപി വി.കെ മാധവന് നായരെ ഷാള് അണിയിച്ച് ആദരിച്ചു. ചികിത്സാ സഹായ വിതരണവും പ്ലസ് ടു പരീക്ഷയില് ഫുള് മാര്ക്ക് നേടിയ രേവതി രാജിന് കാഷ് അവാര്ഡ് വിതരണവും കെഎഎസ് റാങ്ക് ജേതാവായ പാര്വതി ചന്ദ്രന് സ്വീകരണവും വി.കെ പ്രശാന്ത് എംഎല്എ നിര്വഹിച്ചു. ഹിന്ദുസ്ഥാന് ലാറ്റക്സ് മുന് സിഎംഡി ജി. രാജ്മോഹന് അധ്യക്ഷത വഹിച്ചു. ഹിന്ദുസ്ഥാന് ലാറ്റക്സ് ലൈഫ് കെയര് ഡയറക്ടര് ഇ.എ സുബ്രഹ്മണ്യന്, ഡോ.കെ. മോഹന്കുമാര്, ശാസ്തമംഗലം മോഹന്, ആനാട് ജയന്, വീണ എസ്. നായര്, വട്ടിയൂര്ക്കാവ് ജി. ചന്ദ്രശേഖരന് നായര് എന്നിവര് പങ്കെടുത്തു.